OpenLLM-France/wikimedia huggingface dataset:
# Qingyuan barrutia

Qingyuan barrutia (txinera tradizionalez: 青原区) Txinako barruti bat da, Ji'an barruan. Azken zentsuaren arabera 207.000 biztanle zituen 916.31 azaleran banatuta.

## Kanpo estekak

* Datuak: Q1307201
* Multimedia: Qingyuan / Q1307201
# Qingzhen

Qingzhen Hiria (txinera sinplifikatuz: 清镇; pinyineraz: Qīngzhèn shi), Guiyang osatzen duten barrutietako bat da. 2005eko erroldaren arabera, 516.500 biztanle bizi ziren 1.492,0 kilometro koadroko azaleran.

## Ikus, gainera

* Guiyangen banaketa administratiboa

## Kanpo estekak

* (Txineraz) Qingzhen hiriko gobernuaren webgunea.
* Datuak: Q1339926
* Multimedia: Qingzhen City / Q1339926
# Qinhuai Barrutia

Qinhuai Barrutia (txinera sinplifikatuz: 秦淮区; pinyineraz: Qínhuái Qū), Nanjing osatzen duten barrutietako bat da. 2004ko erroldaren arabera, 240.000 biztanle bizi ziren 23,0 kilometro koadroko azaleran.

## Ikus, gainera

* Nanjingen banaketa administratiboa

## Kanpo estekak

* (Txineraz) Qinhuai barrutiko gobernuaren webgunea.
* Datuak: Q1337224
* Multimedia: Qinhuai District / Q1337224
# Qingyang Barrutia

Qingyang Barrutia (txinera sinplifikatuz: 青羊区; pinyineraz: Qīngyáng Qū), Chengdu osatzen duten barrutietako bat da. 2003ko erroldaren arabera 470.000 pertsona bizi ziren 68 kilometro koadroko azaleran.

## Ikus, gainera

* Chengduren banaketa administratiboa

## Kanpo estekak

* (Txineraz) Qingyang barrutiko gobernuaren webgunea.
* Datuak: Q614322
* Multimedia: Qingyang District / Q614322
# Qingyang aireportua

Qingyang Aireportua (txineraz: 庆阳机场), (NAGE: IQN, NAZE: ZLQY), Txinako Herri Errepublikako Gansu probintziako Qingyang hirian dago.

## Hegaldiak

* Grand China Express (Lanzhou, Xi'an)

## Ikus, gainera

* Txinako Herri Errepublikako aireportuen zerrenda

## Kanpo estekak

* Aireportuaren argazkia.
* Datuak: Q1930812
# Roßbach (Bavaria)

Roßbach Alemaniako udalerria da. Bavariako estatuan kokatuta dago, [[Rottal-Inn (barrutia)|Rottal-Inn]] barrutian. 2014an 2.893 biztanle zituen 48,17 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q581574
* Multimedia: Roßbach (Lower Bavaria) / Q581574
# Roztoky (Svidníkeko barrutia)

Roztoky Eslovakiako udalerri bat da, Svidníkeko barrutian kokatuta. 11,26 km²ko azalera du eta 410 biztanle 2017ko datuen arabera.

## Historia

Idatzizko lehen aipamena 1435. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1094105
* Multimedia: Roztoky, Svidník District / Q1094105
# Rozzano

Rozzano Italiako udalerri bat da. Milango probintzian kokatuta dago, Lombardia eskualdean. 41.240 biztanle ditu, 12,24 kilometro koadroko azaleran banatuta.

## Mugakideak

Rozzanok honako udalerri hauekin egiten du muga:
Assago Basiglio Milan Opera Pieve Emanuele Zibido San Giacomo Binasco

## Kanpo estekak

* Datuak: Q42794
* Multimedia: Rozzano / Q42794
# Rhaphicera

Rhaphicera Nymphalidae familiako tximeleta genero bat da. Bere espezie tipoa Lasiommata satricus da.

## Espezieak

| Espeziea | Egoera |
| Rhaphicera dumicola | daturik gabe |
| Rhaphicera kabrua | daturik gabe |
| Rhaphicera mantra | daturik gabe |
| Rhaphicera moorei | daturik gabe |
| Rhaphicera satrica | daturik gabe |
| Rhaphicera satricus | daturik gabe |

## Kanpo estekak

* Datuak: Q7320215
* Multimedia: Rhaphicera / Q7320215
# Russula decipiens

Russula decipiens Russulaceae familiako onddoa da. Ez da jangarria. Zapore mingotsa eta mina.

## Deskribapena

Kapela: 5 eta 12 cm. arteko diametrokoa, ganbila, baina laster zabaldu egiten da eta erdian hondoratu, kopa baten antza hartuaz, ertza denbora luzean kiribilduta eta zahartzean ildaska motzak ateratzen zaizkio. Azala zati batean bereiz daiteke, ia beti matea, eta kolore ez oso uniformekoa, gorri-odol edo gorrimin kolorekoa eta gorri-purpura-ardo kolore kolorgetu batekin nahastua, erdia krema-okre kolorekoa eta eremu koloregabeagoekin.
Orriak: Libreak-itsatsiak, estu, gaztetan kolore okre-argiak eta gero hori bizikoak edo hori-laranjakoak.
Orri libreak: Oinera hurbiltzen diren orriak, baina ukitzen ez diotenak.
Hanka: Luzea, 9 cm-rainoko altuera, betea eta trinkoa hasieran, baina gero muin grisaxka batekin azalaren azpian. Zurixka da, zimurdura marroi grisaxkek zeharkatzen dute luzetara eta orban arreak ditu oinarrian.
Haragia: Lodia eta trinkoa gaztaroan, zuria da, eta tonu grisaxkak hartzen ditu oinean eta erasotako lekuetan. Fruta usain ahula du eta pixka bat garratza denbora batera, zapore mingotsa kapelan eta mina orrietan.
Sulfato ferrosoarekin erreakzio marroi laranja ematen du.
Etimologia: Latinetik dator russula hitza, russus-etik, gorriaren txikigarritik: apur bat gorrixka, kolore gorria daukatelako russula generoko espezie askok.

## Jangarritasuna

Ez da jangarria. Zapore mingotsa eta mina dauka.

### Nahasketa arriskua

Russula maculata-rekin, baina hau handiagoa da eta gorri desberdina du, laranjatuagoa.

## Sasoia eta lekua

Udan eta udazkenean agertzen da hostozabalen azpian.

### Banaketa eremua

Europa, Errusia eta Aintzira Handietako eremua.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 138 or. ISBN 84-505-1806-7..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 76 or. ISBN 282-0865-4..
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 505 or. ISBN 84-404-0530-8..

## Kanpo estekak

* Datuak: Q1559725
* Multimedia: Russula decipiens / Q1559725
# Russula fragrantissima

Russula fragrantissima Russulaceae familiako onddo espezie bat da.

## Deskribapena

Kapela: 6 eta 15 cm bitarteko diametrokoa, mamitsua eta trinkoa, hasieran globo itxurakoa eta poliki-poliki zabaldua, irregularra eta unbilikatua. Ertza bat egindakoa, mehea eta ildaskatua. Kapelaren azala osta-osta bereizten dena, lubrifikatuz, hori-okre antzeko kolorekoa arre-arrosaz zikindua.
Orria: Berdinak, estu eta zainekin, nahiko zabalak libreak, hauskorrak, krema zurbil kolorekoak orban arre-gorrixka kolorekoekin eta oinaren inguruan isla arrosekin.
Orri libreak: Oinera hurbiltzen diren orriak, baina ukitzen ez diotenak.
Hanka: 4 eta 10 cm bitarteko garaierakoa eta 1,5 eta 3 cm bitarteko diametrokoa, argi eta garbi latza, zuria, arrea, zahartzean edo manipulatzean.
Haragia: Nahiko trinkoa eta lodia, nahiz eta oso hauskorra, zurixka, oxidazioaren ondorioz tonu okre antzekoak hartzen ditu. Usain handia eta oso atsegina, anisaren eta almendra mingotsen nahasketa. Zaporea, pikantea argi eta garbi murtxikatu ondoren. Erreaktiboak: Guayaco: bizkorra eta kementsua (G); sulfato ferroso: arrosa ertaina; potasa: okre-horixka.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok.

## Jangarritasuna

Ez da jangarria.

### Nahasketa arriskua

Russula illota, Russula laurocerasi, Russula praetervisa eta atal bereko beste espezie batzuetatik oso hurbil dagoen espeziea da, baina identifikatzeko erraza, gozotegiak gogorarazten dituen bere usain atsegin eta biziagatik.

## Sasoia eta lekua

Udazkenean. Hostozabalen azpian hazten den Mediterraneoko espeziea.

### Banaketa eremua

Kanada, Ameriketako Estatu Batuak, Alaska, Mexiko, Mendebaldeko Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 118 or. ISBN 84-505-1806-7..
* ↑ (Gaztelaniaz) AVM Asociacion Vallisoletana de Micologia 1986.
* ↑ (Gaztelaniaz) Velazquez Vergara José Ignacio, Suarez Gil Angela. (2009). Catalogo micológico. Banco de setas.
* ↑ Russula fragrantissima: GBIF—the Global Biodiversity Information Facility.

## Kanpo estekak

* Datuak: Q1246248
* Multimedia: Russula fragrantissima / Q1246248
# Russula curtipes

Russula curtipes Russulaceae familiako onddo espezie bat da. Jangarria.

## Deskribapena

Kapela: 5 eta 12 cm bitarteko diametrokoa, ganbila, gero erdian hondoratua, etengabe gorri-ardo kolorekoa, gorri-arrea edo indiar gorria, askotan, gutxienez erdian, okre-arrez lausotua. Hezean geruza glutinoso batekin, lehorra eguraldi lehorrarekin, opakua, bereizteko zaila, ez oso lodia.
Orriak: Hasieran zurixkak, gero okre argiak, baina inoiz ez gorringo kolorea; soberakin gutxirekin, luze ahurrak, ondoren, beti oinean biribilduak eta sinuaduak, zabalak, zabal.
Hanka: 4 eta 6 cm bitarteko garaierakoa eta 1 eta 1,5 cm bitarteko lodierakoa, laburra, solidoa, azkenik gogorra, zuria inoiz ez arrosaz lausotua, oinarrira mehetua.
Haragia: Zuria, trinkoa, zapore gozoa eta ogi usain arina. Erreakzioak: sulfato ferroso-rekin: haragi kolorea; guaiako-rekin: azkenean berdea; fenol-arelin: gorri-arre zikina.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok. Curtipes epitetoa ere latinetik dator, motz, esan nahi duen "curtus" hitzetik eta oin, esan nahi duen "pes" hitzetik. Normalean oin laburra izaten duelako

## Jangarritasuna

Jangarria.

### Nahasketa arriskua

Russula romellii eta Russula mairei espezien antzekoa da, baina desberdina.

## Sasoia eta lekua

Udan eta udazkenean. Pagoen basoetan.

### Banaketa eremua

Europa, Ameriketako Estatu Batuak, Errusia, Maroko, India.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 66 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 342 or. ISBN 84-282-0541-X (T. 3). ISBN: 84-282-0538-8 (O.C.)...
* ↑ Russula curtipes: GBIF—the Global Biodiversity Information Facility.

## Kanpo estekak

* Datuak: Q2753262
* Multimedia: Russula curtipes / Q2753262
# Russula exalbicans

Russula exalbicans Russulaceae familiako onddo espezie bat da. Ez du sukaldaritzarako balio.

## Deskribapena

Kapela: 5 eta 12 cm bitarteko diametrokoa, trinkoa, hasieran ganbila ondoren laua eta gainera sakonki hondoratua, ertza altxatua, leuna edo zertxobait ildaskatua helduetan, kolore more-arrosakara garbitua izaten du, baina koloregabetzeko joerarekin, beraz, ia zuria izan daiteke, orban arrosa edo grisaxka batzuekin.
Orriak: Nahikoa estu, trinkoak eta orritxo ugarirekin, oinera gutxi-asko urkilatuak, dekurrente samarrak, igitai itxurakoak, okertuak, zuri-esne kolorekoak, ondoren okre zikinak isla grisaxkekin, ondoan zain bidez elkartuak.
Orri dekurrenteak: Hanka ukitzeaz gain beherantz jarraitzen duten orriak
Hanka: 3 eta 7 cm bitarteko garaierakoa eta 1 eta 2,5 cm bitarteko lodierakoa, solido samarra, goialdean edo behealdean mehetua, zuria, lausotze gorriren batekin edo orban arre-horixkekin.
Haragia: Zuria, oinaren hondoan horixkarako eta arrez zikintzeko joerarekin. Fruta usainekoa eta zapore akrekoa.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok. Exalbicans epitetoa latinetik dator, zurbiltzen, esan nahi duen "ex-albesco" hitzetik. Bere kolore argiagatik.

## Jangarritasuna

Ez du sukaldaritzarako balio.

### Nahasketa arriskua

Russula sanguinea bezalako bat da, alde guztietan zuri-grisaxkaz koloregabetzeko joerarekin. Urkien azpian haztea eta haragiak kolore griserako duen joera dira, bi ezaugarri nabarienak

## Sasoia eta lekua

Udan eta udazkenean. Urkien azpian.

### Banaketa eremua

Kanada, Alaska, Ameriketako Estatu Batuak, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 74 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 363 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Russula exalbicans: GBIF—the Global Biodiversity Information Facility.

## Kanpo estekak

* Datuak: Q1508055
* Multimedia: Russula exalbicans / Q1508055
# Russula gracillima

Russula gracillima Russulaceae familiako onddo espezie bat da. Ez da jangarria.

## Deskribapena

Kapela: 2 eta 6 cm bitarteko diametrokoa, hasieran ganbila, gero pixkanaka zabaldua, depresio txiki batekin, hauskorra eta ez oso mamitsua, ertza kamutsa, zeharrargitsua, ildaskatua, batez ere helduaroan. Azala erradioaren hereneraino bereiz daiteke, hezea eta distiratsua, leuna eta leunki punteatua, gorri-karmin kolorekoa, purpura-ardo koloretik arrosa-pastel kolorera doana, erdian tonu berdexkak izaten ditu.
Orriak: Ia libreak, lamelulekin, nahiko estu, orrien arteko zainekin, hauskorrak, zurixkak krema koloreko tonuekin.
Hanka: 4 eta 8 cm bitarteko diametrokoa, pixka bat mehetua oinarrirantz, zimurtsua eta pruinaduna, betea, baina laster barnehutsa eta muinduna, erabat zuria, zertzelada arrosekin.
Haragia: Lodia, baina oso hauskorra, zuria, grisaxka samarra hezetasunaren ondorioz, fruta usaina du eta zapore min samarra. Erreaktiboak: Guayako positiboa (G++); sulfato ferroso arrosa oso zurbila.
Etimologia: Latinetik dator Russula hitza, ´russu-etik, gorriaren txikigarritik: apur bat gorrixka, kolore gorria dutelako Russula generoko espezie askok.

## Jangarritasuna

Ez da jangarria.

### Nahasketa arriskua

Erraz nahas daiteke beste espezie batzuekin, hala nola Russula versicolor, Russula betularum, Russula nitida edo Russula exalbicans delakoekin, beraz, behar bezala zehazteko, azterketa mikroskopikoa egin behar da.

## Sasoia eta lekua

Uda eta udazken hezeetan. Urkien azpian soilik.

### Banaketa eremua

Kanada, Alaska, Ameriketako Estatu Batuak, Europa, Groenlandia, Islandia, Svalbard, Errusia, Kaukasia, Japonia, Himalaiako eremua, Txina, Malaysia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 74 or. ISBN 84-282-0865-4..
* ↑ (Gaztelaniaz) AVM Asociacion Vallisoletana de Micologia 1986.
* ↑ Russula gracillima: GBIF—the Global Biodiversity Information Facility.

## Kanpo estekak

* Datuak: Q148100
* Multimedia: Russula gracillima / Q148100
# Russula helodes

Russula helodes Russulaceae familiako onddo espezie bat da.

## Deskribapena

Kapela: 8 eta 12 cm bitarteko diametrokoa, laster zabaldua, erdian oso hondoratua, geruza leunarekin, opakua, hezea, azala nahikoa bereizgarria, arrosa edo arrosa-gorri kolorekoa, haragitsua, erdian ilunagoa, askotan okre antzeko orbanekin.
Orriak: Meheak, zorrotzak, oso estu, zuri-krema kolorekoak, orritxo askorekin.
Hanka: 7 eta 12 cm bitarteko garaierakoa eta 3 eta 4 cm bitarteko diametrokoa, zuria, purpuraz tindatua edo argia, muin harro grisaxkarekin.
Haragia: Zuria, laster grisaxka, batez ere hankan, zapore garratza, istant baten ondoren, baina ez iraunkorra; usain arinekoa.
Etimologia: Latinetik dator Russula hitza, russus-etik, gorriaren txikigarritik:apur bat gorrixka, kolore gorria dutelako Russula generoko espezie askok. Helodes epitetoa grekotik dator, padura, zohikaztegia esan nahi duen, “elos” hitzetik. Bere habitatagatik.

## Jangarritasuna

Ez da jangarria.

### Nahasketa arriskua

Kapela gorria eta tamaina handia duten Russula askoren antzekoa izan daiteke: Russula paludosa, Russula sanguinea, Russula rhodopus …

## Sasoia eta lekua

Zohikaztegietan, goroldioetan, urkietatik gertu edo txilardegietan hazten da. Pinus montana delakoekin lotuta dago.

### Banaketa eremua

Alpeak, Danimarka‎, Norvegia‎, Suedia‎, Finlandia‎, Estonia‎, Erresuma Batua, Herbehereak‎, Errusia‎.

## Erreferentziak

* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 373 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Russula helodes: GBIF—the Global Biodiversity Information Facility.

## Kanpo estekak

* Datuak: Q1703458
* Multimedia: Russula helodes / Q1703458
# Russula cutefracta

Russula cutefracta Russulaceae familiako onddo espezie bat da. Russula cyanoxantha (urretxa) delakoaren prestaketa berberak.
Sinonimoak: Russula cyanoxantha var. cutefracta.

## Deskribapena

Kapela: 6 eta 12 cm bitarteko diametrokoa, globo itxurakotik lau-deprimitura, ertza soberakinekin, pitzadura bereziak eta ikusgarriak ertzetara. Azal lehorra, matea, kolore aldakorrekoa, grisaxka, urdinxka eta baita morea ere, ilunagoa kapelaren erdian, ezkata gorri-purpura kolorekoekin.
Orriak: Itsatsiak, koipetsuak, oso estu, estuak, anastomosatuak, zuriak edo horixka arin kolorekoak.
Hanka: 10 cm arteko garaierakoa, oinarrian zertxobait mehetua, hauskorra (Russula guztiak bezala), zuri zikin kolorekoa.
Haragia: Solidoa, gogorra (harroa heldu ondoren), mehea, pikortsua, zuria. Zapore gozoa eta atsegina.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok. Cutefracta epitetoa ere latinetik dator, azala, esan nahi duen, "cutis" hitzetik eta hautsita esan nahi duen "fractus" hitzetik. Kapelaren ertzean hautzita duelako azala.

## Jangarritasuna

Jangarri ona.

### Nahasketa arriskua

Russula cyanoxantha delakoak ez du ertza pitzatua eta pagadietan ateratzen da.

## Sasoia eta lekua

Udan eta udazkenean. Iparraldeko mendietako pinudietan, batez ere pinu gorrien azpian. Artelatzen eta ametzen azpian. Bakarrik edo taldeka.

### Banaketa eremua

Mendebaldeko Europa, Ameriketako Estatu Batuak, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 56 or. ISBN 84-282-0865-4..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 122 or. ISBN 84-505-1806-7..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 407 or. ISBN 84-282-0540-X (T. 1). ISBN: 84-282-0538-8 (O.C.)..
* ↑ Russula cutefracta: GBIF—the Global Biodiversity Information Facility.

## Kanpo estekak

* Datuak: Q81196335
# Russula emetica var. longipes

Russula emetica var. longipes Russulaceae familiako onddo espezie bat da.

## Deskribapena

Kapela: 2 eta 6 cm bitarteko diametrokoa, hasieran hemisferikoa, gero ganbila eta azkenik lau-ganbila, pixka bat deprimitua; ertza dekurbatua. Kapelaren azala likatsua, kolore aldakorrekoa, gorri-haragi kolorekoa edo kolore argiagoekin, zurixka ere izan daiteke.
Orriak: libreak, estu, zurixkatik kremara doan kolorekoak.
Orri libreak: Oinera hurbiltzen diren orriak baina ukitzen ez diotenak.
Hanka: zilindrikoa edo fusiforme samarra, oso luzea kapelaren diametroarekiko, zimurra, oinarrian loditua, zuria.
Haragia: Mehea, zuria, hauskorra, usain nabarmenik gabea eta zapore minarekin.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok.

## Jangarritasuna

Ez da jangarria, zapore akrea duelako, eta toxikoa den susmoa ere badago.

### Nahasketa arriskua

Russula emetica var. longipes kolore aldakorreko espeziea da, eta bere oin luzea du ezaugarri.

## Sasoia eta lekua

Udazkenean. Urria. Bakarrik edo ale gutxiko taldeak osatuz hazten da pinudietan (Pinus pinaster), goroldioz aberatsak diren lurzoruetan.

### Banaketa eremua

Alpeak, Frantzia.

## Erreferentziak

* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 133 or. ISBN 84-505-1806-7..
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019.
* ↑ Russula emetica var. longipes: GBIF—the Global Biodiversity Information Facility.

## Kanpo estekak

* Datuak: Q126029072